ກຣີສ ກໍາລັງປະເຊີນກັບ ຄວາມ​ບໍ່​ແນ່ນອນ ທາງ​ການ​ເມືອງ ຫຼາຍຂຶ້ນ
ພັກ New Democracy ​ໄດ້​ຮັບ​ຄະ​ແນນ​ສຽງ​ປະມານ 19% ​ທີ່​ສູງ​ກວ່າ ​ພັກ​ການ​ເມືອງອື່ນ​ໃດ​ ​ແຕ່​ມັນກໍ​ຍັງ​​ໄກ​ຫຼາຍ ຈາ​ກຈໍານວນສຽງທີ່​ຕ້ອງການ.
ພວກປ່ອນບັດເລືອກຕັ້ງໄດ້ກົດດັນໃຫ້ປະເທດຊາດເດີນທາງໄປສູ່ຄວາມບໍ່ແນ່ນອນ ທາງການເມືອງຫຼາຍຂຶ້ນ ຫຼັງຈາກບໍ່ມີພັກໃດສາມາດໄດ້ຮັບຄະແນນສຽງສູງພໍທີ່ຈະ ຈັດຕັ້ງຄະນະຣັດຖະບານໄດ້ ຜົນອອກມາໃນວັນຈັນມື້ນີ້ຈາກການເລືອກຕັ້ງສະພາກ່ອນໜ້ານີ້ສະແດງໃຫ້ເຫັນວ່າ ພັກ New Democracy ໄດ້ຮັບຄະແນນສຽງປະມານ 19% ຊຶ່ງເປັນຄະແນນທີ່ສູງ ກວ່າພັກການເມືອງອື່ນໃດ ແຕ່ມັນກໍຍັງໄກຫຼາຍ ຈາກຈໍານວນສຽງທີ່ຈໍາເປັນເພື່ອ ປະກອບລັດຖະບານຂອງຕົນເອງ ພັກ ສັງຄົມນິຍົມ PASOK ໄດ້ຮັບຄະແນນສຽງໜ້ອຍກວ່າ 14% ຫຼັງຈາກທີ່ໄດ້ 44% ເມື່ອ 3 ປີກ່ອນ ທີ່ພາໃຫ້ໄດ້ຂຶ້ນກໍາອໍານາດໃນ Greece ນັ້ນ ພັກ Syriza ຫົວອຽງຊ້າຍ ທີ່ຕໍ່ຕ້ານການຊ່ອຍກູ້ໜີ້ສິນ ຂອງ EU ນັ້ນ ໄດ້ຮັບ ປະມານ 17% ໃນການເລືອກຕັ້ງໃນວັນອາທິດວານນີ້ ບັດນີ້ ທ່ານ Antonis Samaras ຜູ້ນໍາພັກ New Democracy ມີເວລາພຽງ 3 ມື້ ທີ່ຈະຈັດຕັ້ງລັດຖະບານປະສົມຂຶ້ນມາ ຄາດວ່າ ທ່ານຈະຈັດໃຫ້ມີການຫາລືກັນໃນ ບ່າຍວັນຈັນມື້ນີ້ ຖ້າຫາກວ່າບໍ່ສາມາດຈັດຕັ້ງລັດຖະບານປະສົມຂຶ້ນມາໄດ້ ພາຍໃນ 3 ວັນແລ້ວ ກໍ່ແມ່ນວ່າ ໜ້າທີ່ດັ່ງກ່າວຈະຕົກເປັນຂອງກຸ່ມເລັກໆໜ້ອຍໆໄປ ໜ້າທີ່